Golriz Ghahraman

Golriz Ghahraman (s. 1981 Mashhad, Iran) on uusiseelantilainen ihmisoikeusjuristi ja vihreän puolueen poliitikko.Gol­riz Ghahra­man Bar­ris­ter, con­sul­tant for the United Na­tions Of­fice on Drugs and Crime, Green Party can­di­date Metro Magazine NZ 29.6.2017, viitattu 6.7.2024 Maia Ingoe, Former Green Party MP Golriz Ghahraman convicted, ordered to pay fine and court costs RNZ 27.6.2024, viitattu 6.7.2024 Ghahraman syntyi maallistuneeseen perheeseen Iranissa ja saapui perheineen pakolaisena Uuteen- Seelantiin vuonna 1990.Britt Mann, A day in the life of Green Party candidate Golriz Ghahraman Stuff 4.8.2017, viitattu 6.7.2024 Hän valmistui Aucklandin yliopistosta ja suoritti sitten kansainvälisessä ihmisoikeuslainsäädännössä tutkinnon Oxfordin yliopistossa. Ghahraman työskenteli ensin puolustusasianajajana Uudessa-Seelannissa ja sitten YK:n tribunaaleissa, joissa käsiteltiin Ruandan ja Kambodžan ihmisoikeusrikoksia. Vuonna 2017 Ghahraman valittiin vihreiden listoilta ensimmäiselle kaudelleen Uuden- Seelannin parlamenttiin. Hänestä tuli maan ensimmäinen parlamentin jäsen, joka oli taustaltaan pakolainen.Felix Desmarais, Timeline: The rise and fall of Golriz Ghahraman 1News 16.1.2024, viitattu 6.7.2024 Ghahraman oli parlamentissa aktiivinen vaalilakeja koskevissa uudistuksissa, ihmisoikeuskysymyksissä ja ulkopolitiikassa. Hän sai kuitenkin parlamenttiin pääsystään alkaen uhkauksia seksuaalisesta ja muusta väkivallasta sekä tappouhkauksia. Vuonna 2019 hän sai tämän johdosta palvelukseensa turvallisuushenkilön.Eva Corlett, Golriz Ghahraman resigns as New Zealand Greens MP after shoplifting claims The Guardian 16.1.2024, viitattu 6.7.2024 Helmikuussa 2020 Ghahraman kertoi sairastavansa MS-tautia.Olivia Shivas, Golriz Ghahraman: I was told by a doctor to be ‘rational’ when trying to get a diagnosis for multiple sclerosis Stuff 12.9.2021, viitattu 6.7.2024 Samana vuonna hän julkaisi muistelmateoksen Know Your Place, jossa kuvaa kokemuksiaan pakolaisena, juristina ja poliitikkona. Hän seurusteli aiemmin koomikko Guy Williamsin kanssa.Craig Kapitan, Ex-Green MP Golriz Ghahraman to find out punishment for shoplifting charges on Thursday The New Zealand Herald 24.6.2024, viitattu 6.7.2024 10\. tammikuuta 2024 uutisoitiin Ghahramanin syyllistyneen myymälävarkauksiin, joissa hän oli varastellut vaatteita kolmesta liikkeestä Aucklandissa ja Wellingtonissa.Melanie Earley, Why Golriz Ghahraman failed to escape conviction RNZ 1.7.2024, viitattu 6.7.2024 Ghahraman tunnusti varastaneensa lähes 9 000 dollarin arvosta vaatteita ja erosi parlamentista. Hän pahoitteli tekojaan ja ihmisten odotusten pettämistä. Hän kertoi olevansa mielenterveysongelmainen, mikä hänen mukaansa ei tehnyt rikoksista hyväksyttäviä, mutta selitti niitä. Kesäkuussa 2024 Ghahraman tuomittiin 1 600 dollarin sakkorangaistukseen, minkä lisäksi hänet määrättiin korvaamaan oikeuskuluista 260 dollaria. Tuomarin mukaan ankarampi rangaistus ei ollut perusteltu, koska Ghahraman oli osoittanut katumusta ja hyvittänyt vapaaehtoisesti varastamiensa vaatteiden arvon. Ghahramanilla todettiin posttraumaattinen stressihäiriö.Catrin Owen, Reasons Golriz Ghahraman failed to escape conviction revealed Stuff 30.6.2024, viitattu 6.7.2024 == Lähteet == Luokka:Uusiseelantilaiset poliitikot Luokka:Vuonna 1981 syntyneet Luokka:Elävät henkilöt